На основу члана 24. став 1. тачка 14) Закона о избору народних посланика („Службени гласник РС“, број 14/22),

 Републичка изборна комисија, на седници одржаној 1. марта 2022. године, донела је

**О Д Л У К У**

**О ПРОГРАМУ ОБУКЕ ЗА РАД НА СПРОВОЂЕЊУ ИЗБОРА ЗА 2022. ГОДИНУ**

 1. Овом одлуком утврђује се Програм обуке за рад на спровођењу избора за 2022. годину.

 2. Програм обуке налази се у прилогу ове одлуке и њен је саставни део.

 3. Ова одлука објављује се на веб-презентацији Републичке изборне комисије.

02 Број 013-601/22

У Београду, 1. марта 2022. године

**РЕПУБЛИЧКА ИЗБОРНА КОМИСИЈА**

 ПРЕДСЕДНИК

 Владимир Димитријевић

|  |  |
| --- | --- |
| Област стручног усавршавања | **Уводни програм обуке чланова и заменика чланова локалних изборних комисија**  |
| Назив програма обуке | **Надлежност и обавезе локалних изборних комисија током спровођења избора за народне посланике и избора за председника Републике** |
| Циљна група | Чланови и заменици чланова локалних изборних комисија, начелници општинских / градских управа, службеници општинских / градских управа који обављају послове у вези са спровођењем избора  |
| Очекивани ефекти у подизању нивоа знања и вештина полазника | Полазници обуке су оспособљени да примењују стечена знања у циљу правилног спровођења избора за народне посланике и избора за председника Републике |
| Опис програма и тематских целина | Надлежност и састав органа за спровођење избора, правила понашања чланова и заменика чланова локалне изборне комисије и бирачких одбора, одређивање и уређење бирачких места, именовање, разрешење и констатовање престанка функције чланова и заменика чланова локалне изборне комисије и бирачких одбора, примопредаја изборног материјала, пре и после гласања, пријем обавештења бирача за гласање ван бирачког места и благовремено достављање тих обавештења бирачким одборима, рад локалних изборних комисија на дан гласања, подршка бирачким одборима на дан гласања, достављање податка о излазности бирача на одређеним бирачким местима, посматрање рада органа за спровођење избора, одлучивање о захтевима за поништавање гласања на бирачким местима, објављивање докумената локалне изборне комисије, утврђивање резултата гласања, заштита изборног права |
| Облици, методе и технике реализације програма | Организациони облик: ВебинарМетоде и технике: интерактивно предавање и дискусија |
| Трајање обуке | Један дан (3 сата) |
| Најмањи и оптималан број полазника | До 300 полазника |
| Начин вредновања | Није планирана провера знања |
| Начин верификације | Потврда о учешћу |
| Пројекција трошкова | Предавачу за реализацију обуке припада накнада у складу са посебним актом Републичке изборне комисије |

|  |  |
| --- | --- |
| Област стручног усавршавања | **Програм обуке чланова и заменика чланова локалних изборних комисија** |
| Назив програма обуке | **Контрола записника о раду бирачких одбора и утврђивање резултата гласања са бирачких места**  |
| Циљна група | Председници, заменици председника, секретари и заменици секретара локалних изборних комисија |
| Очекивани ефекти у подизању нивоа знања и вештина полазника | Председници, заменици председника, секретари и заменици секретара локалних изборних комисија примењују стечена знања у циљу правилног утврђивање резултата гласања са бирачких места |
| Опис програма и тематских целина | Логичко-рачунска контрола записника о раду бирачких одбора након пријема изборног материјала, поступање локалне изборне комисије ако у записнику о раду бирачког одбора постоје лаке односно тешке грешке, поступање локалне изборне комисије ако не могу да се утврде резултати гласања на бирачком месту, поништавање гласања на бирачком месту, контрола записника о раду бирачког одбора коју врше чланови и заменици чланова локалне изборне комисије, контрола записника о раду бирачког одбора по узорку, утврђивање резултата гласања са свих бирачких места  |
| Облици, методе и технике реализације програма | Облик: Вебинар Методе и технике: интерактивно предавање и дискусија |
| Трајање обуке | Један дан (3 сата) |
| Најмањи и оптималан број полазника | До 300 полазника |
| Начин вредновања | Није планирана провера знања |
| Начин верификације | Потврда о учешћу |
| Пројекција трошкова | Предавачу за реализацију обуке припада накнада у складу са посебним актом Републичке изборне комисије |

|  |  |
| --- | --- |
| Област стручног усавршавања | **Програм обуке чланова и заменика чланова локалних изборних комисија** |
| Назив програма обуке | **Заштита изборног права**  |
| Циљна група | Председници, заменици председника, секретари и заменици секретара локалних изборних комисија |
| Очекивани ефекти у подизању нивоа знања и вештина полазника | Председници, заменици председника, секретари и заменици секретара локалних изборних комисија примењују стечена знања у циљу правилног поступања по захтевима за поништавање гласања на бирачким местима |
| Опис програма и тематских целина | Надлежност локалне изборне комисије у поступку заштите изборног права, начин подношења захтева за поништавање гласања на бирачком месту, рокови и начин одлучивања по захтевима за поништавање гласања на бирачком месту, сачињавање решења по захтеву за поништавање гласања на бирачком мести и његово објављивање, начин обавештавања подносиоца захтева о томе да је по његовом захтеву донето решење и да је објављено на веб-презентацији Комисије, евиденција о поднетим правним средствима и одлука о правним средствима  |
| Облици, методе и технике реализације програма | Облик: Вебинар Методе и технике: интерактивно предавање и дискусија |
| Трајање обуке | Један дан (3 сата) |
| Најмањи и оптималан број полазника | До 300 полазника |
| Начин вредновања | Није планирана провера знања |
| Начин верификације | Потврда о учешћу |
| Пројекција трошкова | Предавачу за реализацију обуке припада накнада у складу са посебним актом Републичке изборне комисије |

|  |  |
| --- | --- |
| Област стручног усавршавања | **Уводни програм обуке чланова и заменика чланова бирачких одбора** |
| Назив програма обуке | **Бирачки одбори** |
| Циљна група | Председници, заменици председника, чланови и заменици чланова бирачких одбора |
| Очекивани ефекти у подизању нивоа знања и вештина полазника | Чланови бирачких одбора примењују стечена знања у циљу правилног спровођења гласања и утврђивања резултата гласања |
| Опис програма и тематских целина | Надлежност бирачког одбора, правила понашања чланова и заменика чланова бирачког одбора, примопредаја изборног материјала пре гласања, организација рада бирачког одбора, припрема за почетак гласања, уређење бирачког места и просторије за гласање, отварање бирачког места, гласање на бирачком месту, гласање ван бирачког места, посебна правила за гласање бирача који су особе са инвалидитетом и неписмених, комуникација и пружање подршке бирачима који су лица са инвалидитетом, одржавање реда на бирачком месту, затварање бирачког места, посматрање рада бирачког одбора, затварање бирачког места, утврђивање резултата гласања, логичко-рачунска контрола резултата гласања, примопредаја изборног материјала после гласања |
| Облици, методе и технике реализације програма | Облик: 1) предавање 2) онлајн обука Методе и технике: 1) предавање, вежба попуњавања записника о раду бирачког одбора и контролног формулара, дискусија 2) преглед писаног и видео материјала |
| Трајање обуке | Један дан (3 сата)1) Један дан (3 сата)2) Није ограничено време трајања онлајн обуке |
| Најмањи и оптималан број полазника | 1) Од 25 до 35 полазника.2) Није ограничен број полазника |
| Начин вредновања | 1. Није планирана провера знања
2. Мини-тест
 |
| Начин верификације | Потврда о учешћу |
| Пројекција трошкова | Предавачу за реализацију обуке припада накнада у складу са посебним актом Републичке изборне комисије |
| Област стручног усавршавања | **Уводни програм обуке инструктора чланова бирачких одбора** |
| Назив програма обуке | **Обука инструктора чланова бирачких одбора** |
| Циљна група | Чланови и заменици чланова локалних изборних комисија, представници политичких странака и запослена лица у јавном сектору |
| Очекивани ефекти у подизању нивоа знања и вештина полазника | Полазници обуке су оспособљени да примењују стечена знања у циљу правилног обучавања чланова бирачких одбора  |
| Опис програма и тематских целина | Надлежност и састав бирачких одбора, правила понашања чланова и заменика чланова бирачког одбора, примопредаја изборног материјала пре гласања, организација рада бирачког одбора, припрема за почетак гласања, уређење бирачког места и просторије за гласање, отварање бирачког места, гласање на бирачком месту, гласање ван бирачког места, посебна правила за гласање бирача који су особе са инвалидитетом и неписмених, комуникација и пружање подршке бирачима који су лица са инвалидитетом, одржавање реда на бирачком месту, посматрање рада бирачког одбора, затварање бирачког места, утврђивање резултата гласања, логичко-рачунска контрола резултата гласања, примопредаја изборног материјала после гласања |
| Облици, методе и технике реализације програма | Облик: Предавање Методе и технике: предавање и дискусија |
| Трајање обуке | Један дан (5 сати) |
| Најмањи и оптималан број полазника | Од 25 до 35 полазника |
| Начин вредновања | Успех полазника се вреднује на основу теста знања, који се полаже у седишту Републичке изборне комисије, након похађања обуке |
| Начин верификације | Након успешно савладаног теста знања, полазник добија уверење о оствареном успеху |
| Пројекција трошкова | Предавачу за реализацију обуке припада накнада у складу са посебним актом Републичке изборне комисије |

|  |  |
| --- | --- |
| Област стручног усавршавања | **Програм обуке инструктора чланова бирачких одбора** |
| Назив програма обуке | **Методологија преношења знања одраслим лицима** |
| Циљна група | Инструктори чланова бирачких одбора  |
| Очекивани ефекти у подизању нивоа знања и вештина полазника | Полазници обуке су оспособљени да врше обуке чланова бирачких одбора уз употребу модерних методологија за преношења знања одраслим лицима |
| Опис програма и тематских целина | Ефективно преношење знања одраслим лицима, креирање амбијента за успешну комуникацију и процес учења, комуникација током процеса преношења знања, отклањање проблематичних ситуација током процеса преношења знања |
| Облици, методе и технике реализације програма | Облик: ВебинарМетоде и технике: интерактивно предавање и дискусија |
| Трајање обуке | Један дан (3 сата) |
| Најмањи и оптималан број полазника | До 300 полазника |
| Начин вредновања | Није планирана провера знања |
| Начин верификације | Потврда о учешћу |
| Пројекција трошкова | Нема додатних трошкова. Трошкове сноси партнерска организација кроз програм техничке подршке |

|  |  |
| --- | --- |
| Област стручног усавршавања | **Уводни програм обуке администратора веб-презентације** |
| Назив програма обуке | **Објављивање докумената локалних изборних комисија** |
| Циљна група | Администратори веб-презентације |
| Очекивани ефекти у подизању нивоа знања и вештина полазника | Полазници обуке примењују стечена знања у циљу правилног објављивања докумената локалних изборних комисија |
| Опис програма и тематских целина | Пријава администратора, унос, ажурирање, претрага и брисање докумената у оквиру радног (администраторског) дела веб-презентације Републичке изборне комисије, врсте докумената које се објављују, техничким детаљи у администраторском делу веб-презентације (величина фајла документа, назив, датум и време објављивања и др), објављивање докумената на веб-презентацији Републичке изборне комисије, изглед веб-презентације (претрага и проналажење објављених докумената на веб-презентацији применом различитих филтера (критеријума) |
| Облици, методе и технике реализације програма | Облик: ВебинарМетоде и технике: интерактивно предавање и дискусија |
| Трајање обуке | Један дан (3 сата) |
| Најмањи и оптималан број полазника | До 300 полазника |
| Начин вредновања | Није планирана провера знања |
| Начин верификације | Потврда о учешћу |
| Пројекција трошкова | Предавачу за реализацију обуке припада накнада у складу са посебним актом Републичке изборне комисије |

|  |  |
| --- | --- |
| Област стручног усавршавања | **Програм обуке статистичара** |
| Назив програма обуке | **Статистичка обрада података резултата избора** |
| Циљна група | Статистичари  |
| Очекивани ефекти у подизању нивоа знања и вештина полазника | Полазници обуке примењују стечена знања у циљу правилног уноса и контроле података из записника о раду бирачких одбора, као и израду извештаја о резултатима гласања |
| Опис програма и тематских целина | Пријем записника о раду бирачких одбора, унос резултата гласања из записника о раду бирачких одбора у електронску базу података о резултатима избора, логичко-рачунска контрола резултата унетих у записнике о раду бирачких одбора, измена и преглед унетих података, израду извештаја о резултатима гласања, предаја записника о раду бирачких одбора |
| Облици, методе и технике реализације програма | Облик: ВебинарМетоде и технике: интерактивно предавање и дискусија |
| Трајање обуке | Један дан (3 сата) |
| Најмањи и оптималан број полазника | До 300 полазника |
| Начин вредновања | Није планирана провера знања |
| Начин верификације | Потврда о учешћу |
| Пројекција трошкова | Предавачу за реализацију обуке припада накнада у складу са посебним актом Републичке изборне комисије |